CELEX: C2005/106/79
Language: et
Date: 2005-04-30 00:00:00
Title: Kohtuasi T-89/05: GAEC SALAT 21. veebruari 2005. aasta hagi Euroopa Ühenduste Komisjoni vastu

30.4.2005   
            
            
               ET
            
            
               Euroopa Liidu Teataja
            
            
               C 106/40
            
         GAEC SALAT 21. veebruari 2005. aasta hagi Euroopa Ühenduste Komisjoni vastu
   (Kohtuasi T-89/05)
   (2005/C 106/79)
   Kohtumenetluse keel: prantsuse
   GAEC SALAT, asukoht Cussac (Prantsusmaa), esitas 21. veebruaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on advokaat François Delpeuch.
   Hageja palub esimese astme kohtul:
   
               1)
            
            
               tuvastada Euroopa Komisjoni poolt GAEC SALAT 15. oktoobri 2004. aasta kaebuse, mis registreeriti 26. oktoobril 2004 numbriga 0411325, läbivaatamata jätmise õigusvastasus;
            
         
               2)
            
            
               otsustada sellest tulenevate õiguslike tagajärgede üle.
            
         Õiguslikud alused ja peamised argumendid
   Antud asjas esitas hageja komisjonile kaebuse, mille esemeks on päritolunimetuse “SALERS” spetsifikatsiooni muutmine komisjoni 14. mai 2003. aasta määrusega (EÜ) nr 828/2003, millega muudetakse määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisas esineva 16 nimetuse spetsifikatsiooni. Nimetatud päritolunimetus oli sellena juba määruse (EÜ) nr 1107/96 alusel registreeritud.
   Hageja väitel rikutakse eeltoodud spetsifikatsiooni muutmisega õiguse üldpõhimõtteid, täpsemalt võrdse kohtlemise ja diskrimineerimisest hoidumise põhimõtet juustude Salers ja Laguiole päritolunimetuste suhtes.